ראיון (חלוקה מנהלית)

רָאיוֹן (ברוסית ואוקראינית: райо́н, בבלארוסית: раён, באזרית: rayon, לטבית: rajons, בגאורגית: რაიონი, ראיוֹני, בבולגרית: Район) הוא אחד משני סוגי תת-מחוזות בחלק ממדינות ברית המועצות לשעבר: יחידה מנהלית ותת-חלוקה של עיר (בבולגריה). במשמעות זו המונח יתורגם כמחוז או כנפה. 

בברית המועצות הייתה החלוקה לראיונים נהוגה בכל רחבי המדינה. כיום, ראיון הוא תת-חלוקה של יחידה מנהלית, או במילים אחרות נפה של מחוז באוקראינה, אזרבייג'ן, בלארוס, גאורגיה, לטביה, מולדובה ורוסיה ובה ראיון יתורגם כ"נפה". 

המילה "ראיון" במשמעותה חלק של יחידה מנהלית גבוהה יותר, הונהגה לראשונה ברפורמה המנהלתית הסובייטית בין השנים 1923 עד 1929, שסיווגה מחדש יחידות וולוסט (во́лость), אויזד (уе́зд), אולוס (улу́с) וקוז'ואון (кожуун) של האימפריה הרוסית כ"ראיונים". 

הראיון הוא בדרך כלל יחידה הניצבת שתי דרגות מתחת לדרגה הלאומית, והיא יכולה להיות כפופה לאחד מהבאים: 
 אובלסט בבלארוס; 
 אובלסט, קראי (край), רפובליקה אוטונומית, מחוז אוטונומי ברוסיה; 
 רפובליקה סובייטית בברית המועצות  
 אובלסט, עיר גדולה, או הרפובליקה האוטונומית של קרים באוקראינה; 
 מחרה בגאורגיה.
 עיר גדולה ברחבי ברית המועצות לשעבר (ראיון עירוני)

לראיונים בדרך כלל מידה מסוימת של ממשל עצמי, וראשו לעיתים נבחר ולעיתים ממונה.

קישורים חיצוניים

אוקראינה: מחוזות
~
אזרבייג'ן: מחוזות
לטביה: חלוקה מנהלית
גאורגיה: מחוזות
חלוקה מנהלית לפי סוג
רוסיה: נפות